Správa zo zahraničnej pracovnej cesty

1. Účastník ZPC
Ing. Štefan Molokáč, CSc.
Cryosoft spol. s r.o.
B. Nemcovej 14, 04001 Košice
jazyky: anglicky, rusky

2.  Zahraničná pracovná cesta
Prijímajúca organizácia: CERN, Ženeva, Švajčiarsko
Cesta vykonaná v dňoch: 12.9.. - 16.9. 2016
Účel cesty: - Účasť na zasadaniach:  Finančného výboru CERN
                                                           ENET
                                                           ILO Day
                                                           Prejednanie Tendrov SR

Financovanie:  plánovaná cesta MŠVVaŠ SR

3. Rámcový program pobytu
Účasť na zasadaniach  Finančného výboru CERN v dňoch 13.9. a 14.9.
Účasť na ILO Meetingu  ILO Day   15.9.
Účasť na TTLO Meetingu ENET /16.9./
Jednania  s predstaviteľmi CERN /12.9. – 13.9./

4. Priebeh rokovania

V dňoch 13. a 14.9. som sa zúčastnil zasadaní Finančného výboru CERN. Hlavné body programu sa týkali ekonomických otázok. Dr Martin Steinacher /Director for Finance and Human Resources/ informoval delegátov o platbách členských príspevkov. Vo všeobecnosti sa úroveň v tomto roku zlepšila a zaplatili /čiastočne / aj členské štáty, ktoré boli predtým v omeškani /napr. Grécko/.  Celková platba je na úrovni 97%. Slovenská republika zaplatila členský príspevok včas.
Delegáti boli oboznámení s výsledkami a perspektívami kumulačného deficitu pre roky 2017 až 2021. Deficit má stabilnú hodnotu.
Kost  - variačný koeficient  má pre budúci rok nezmenenú hodnotu. Veľký vplyv na tom má silný  švajčiarsky frank.
Predstavitelia Penzijného fondu podali informáciu o stave ekonomiky a perspektívach. V náväznosti na toto vystúpenie sa vo večerných hodinách konalo stretnutie so zástupcami Cernu  /pracovníkmi/ na ktorom som sa zúčastnil a vypočul ich názory. Za slovenskú komunitu bol delegovaný ing Jozef Podolec. Hlavná požiadavka zo strany Penzijného fondu sa týka podpory ich požiadaviek zo strany členov finančného výboru  hlavne v oblasti zamestnanosti a perspektívy dôchodkov.
Na FC vystúpil Dr Bordry  /Director for Accelerators and Technology/ a informoval členov FC o stave a perspekt/vach jednotlivých experimentov LHC
Professor Stapnes /vedúci projektu CLIC/ informoval o stave výstavby CLIC.
Professor Elsen, /Director for Research and Scientific Computingú informoval o perspektíve rozvoja výpočtoveho vybavenia LHC.
Na finančnom výbore bolo prejednaných 24 tendrov, do ktorých boli pozvané aj  2 slovenské firmy, ale nepodali nárrhy.
Dňa 15.9. som sa zúčastnil na stretnutí ILO Cern. /Agenda tvorí prílohu.Správy./ Tykalo sa úloh ILO počas rekonštrukcie HiLumi. Celý ILO Day bol venovaný zmenám vo výzvach MS a IT. Predstavitelia ILO dostali väčšie právomoci  pri navrhovaní účastníkov tendrov zo svojej krajiny. Na mítingu som predniesol príspevok o možnostiach Slovenska a slovenských dodávateľov v nastávajúcom období rekonštrukcie LHC.
Dňa 16.9. sa konal TTLO míting ENET, ktorého sa zo Slovenska zúčastnil Ing. Martin Sobota /hlavný technik Medical General Electric/ Míting bol venovaný hlavne výsledkom Cernu v oblasti medicíny, zobrazovania a liečby Predstaviteľov Cernu a zástupcov jednotlivých členských krajín som informoval o výsledkoch SR v oblasti vývoja teplotných čidiel na báze  sklenných vlákien / firmy Sylex Bratislava/. Ponúkol som im prezentáciu na následujúcom mítungu, ktorý bude v marci 2017. Je potrebné predložiť sylaby a budú nás o možnosti prezentácie informovať.        .                
 Dňa 13.9. som jednal so zástupcami Cernu  Procurement and Industrial Group o výbere možných dodávateľov do CERNu v rámci vyhlasovaných  tendrov.  
            Hlavné jednanie sa týkalo navýšenia ceny kontraktu VVU ZŤS pod číslom Contract F 610  s vedúcim skupiny Procurement pánom Unervikom. Z jednaní vyplynulo, že Cern doplatí sumu 187 000 CF , tak ako požadujú VVU ZTS. Na úspešnom priebehu jednania mali najväčšiu zásluhu predstavitelia Misie pri OSN v Ženeve /veľvyslanec Dr . Rosocha a Dr Kabáč/ . Nemalu zásluhu na to má aj pán Unervik, ktorý sa s problémom dôkladne zoznámil a dal pokyn na podpis Dohody.

5.   Odporúčané závery :
Aktualizovať Databázu slovenských firiem  /ILO/
Pripraviť podklady pre navýšenie ceny kontraktu F610
Pripraviť sylaby pre prezentáciu na mítingu ENET v Cerne firmy Sylex Bratislava  /ILO + pracovníci Sylex Bratislava /

6.   Prehľad prinesenej dokumentácie
Materiály  zo zasadaní  výborov CERN  má MŠVVaŠ SR,  MH, MZV  a delegáti výborov CERN.

Dátum: 20. 9. 2016

Vypracoval: Ing. Štefan Molokáč, CSc.    			Schválil: